Einn besti leikmaður Liverpool það sem af er árinu 2018 er óumdeilanlega James Milner og er ferill hans hjá Liverpool farin að minna á Benjamin Button . Stuðningsmenn Liverpool hafa líklega aðeins brenglaða mynd af leikmönnum sem eru komnir norðurfyrir þrítugt og er okkur kannski aðeins vorkun . Það er ekkert leyndarmál að stefna FSG er að leggja áherslu á yngri leikmenn sem hafa ekki endilega toppað á sínum ferli og maður þarf ekki að lesa lengi um Jurgen Klopp til að finna út að hann teflir jafnan fram ungum liðum . Það er fullkomlega eðlilegt að setja stærstu upphæðirnar í leikmenn þegar þeir eru á aldrinum 22 - 24 ára og jafnvel + / - tvö ár eftir aðstæðum . Þessir leikmenn eru líklegri til að eiga eftir að toppa á sínum ferli og endursöluvirði er auðvitað meira . 22 - 24 ára er sweet spot hjá Klopp þegar kemur að leikmannakaupum . Fínn aldur til að móta þá eftir hans hugmyndafræði og næg orka til að þola leikstílinn . Það sem vantar í þessa jöfnu að 22 - 24 ára leikmenn eru mun sjaldnar lykilmenn í sínum liðum en 25 - 28 ára leikmenn og það eru mun fleiri lykilmenn 30 ára eða eldri í nánast öllum byrjunarliðum bestu liðanna frekar en 23 ára eða yngri . Bob Paisley er líklega sá stjóri Liverpool sem kemst næst Klopp í leikmannakaupum ( já eða öfugt ) . Hann keypti sína bestu leikmenn 22 - 24 ára en þeir tóku oft 6 - 12 mánuði ( eða meira ) í varaliðinu meðan þeir lærðu inn á leikstíl Liverpool . Fótbolti hefur breyst mikið undanfarin ár en þetta á að einhverju leiti við ennþá . Umræðan um Milner hefur ekki aðeins snúist um aldur hans , hann spilaði bakvörð heilan vetur og var varamaður stóran hluta af síðasta tímabili . Það var ekki nokkur maður að kalla eftir stærra hlutverki fyrir hann . Fyrstu ár Milner hjá Liverpool voru ekkert í líkingu við Milner það sem af er ári 2018 . Umræðan hefur samt aðeins verið eins og um sé að ræða 37 ára leikmann . Það eru sem dæmi fjögur ár í það ennþá að hann verði jafngamall og Gary McAllister var þegar hann gekk til liðs við Liverpool á sínum tíma . Hann er allt of ungur til að vera kominn í McAllister hlutverkið en er það kannski að einhverju leiti enda leikmannahópur Liverpool gríðarlega ungur . Umræða um leikmenna eldri en þrítugt er sérstaklega brengluð í ljósi þess að ferill knattspyrnumanna er orðin töluvert lengri og heilsusamlegri . Líklega er rétt að taka það fram að sjálfur hefur ég verið sekur um að nánast afskrifa leikmenn eftir þrítugt . Maður er aðeins brenndur eftir t.d. síðasta tímabil Gerrard , Rooney undanfarin ár og fleiri álíka dæmi . Ástæðan fyrir því að Milner er tekin sérstaklega fyrir er að hann er elsti lykilmaður Liverpool en líklega er hann ekki einu sinni byrjunarliðsmaður þegar allir eru heilir . Milner er leikmaður sem kemur samt alltaf við sögu í 30 + leikjum yfir tímabilið . Samanburður á meðalaldri Ef við berum meðalaldur leikmanna Liverpool á síðasta tímabili saman við bestu lið Evrópu kemur í ljós að umræða um leikmenn eldri en þrjátíu ára hefur verið hlæilega vitlaus oft á tíðum . Til að vinna þetta er tekið þá 16 leikmenn sem spiluðu flestar mínútur í deildarleikjum sinna liða . Úr þeim hópi er stillt upp byrjunarliði sem gengur upp taktíst og sett þá fimm leikmenn sem eftir standa á bekkinn . Ef eitthvað er þá vantaði Liverpool reyndan leikmann í hópinn á síðasta tímabili . Af þeim sem spiluðu mest er Lovren næst þrítugsaldrinum en á móti sjáum við þarna að aldurssamsetning liðsins er mjög heilsusamleg . Allir hinir eru 24 - 28 ára nema Gomez / TAA sem voru í liðinu vegna meiðsla Clyne sem er á “ besta ” aldri . 25,6 ára meðalaldur liðsins er fáránlega lítill . Ef við tökum þessa sextán sem spiluðu mest hjá ensku liðunum er meðalaldur Liverpool lægstur 26,2 ár . Tottenham kemur næst með 26,6 ára meðalaldur . Öfugt við það sem maður myndi ætla er Klopp ekkert að nota mjög unga leikmenn mikið . Kjarninn í þessu liði er að þroskast saman undir stjórn Klopp og bæta sig ár frá ári og vonandi erum við kominn inn í skeið þar sem bætt er við fáum en mjög góðum lykilmönnum sem styrkja byrjunarliðið og auka breiddina . Besta lið deildarinnar innihélt hvorki meira né minna en fimm lykilmenn sem komnir voru á þrítugsaldurinn síðasta vetur og þrjá til viðbótar 27 - 28 ára . Guardiola er ekkert minna kröfuharður en Klopp og hans menn hlaupa ekki minna . Ef eitthvað er þá hefur hann hækkað meðalaldurinn milli ára með því að bæta Mahrez við á kostnað mínútna hjá Sané og / eða Sterling . Meðalaldur byrjunarliðsins er 28,1 ár en bekkurinn er ungur en fullur af stórstjörnum framtíðarinnar . Fyndið reyndar að skoða lið City með Milner í huga , hann væri ekkert minni partur af þeirra hópi en hann er hjá Liverpool . Hin toppliðin Öll hin toppliðin voru með þrjá lykilmenn sem komnir eru yfir þrítugt á síðasta tímabili . Meðalaldur byrjunarliða Utd , City , Chelsea og Arsenal var 2 - 3 árum hærri en Liverpool sem er töluvert mikið . Rashford og Martial voru einu 20 - 22 ára leikmennirnir í plönum Mourinho á síðasta tímabili . Hann hefur jafnan viljað kaupa 26 - 28 ára leikmenn enda jafnan ekki lengur en þrjú tímabil hjá hverju félagi og ekki að spá í þeim sem tekur við af honum . United er engu að síður með sterkan hóp og bestu menn liðsins á góðum aldri . Pochettino eins og Klopp spilar mjög ungum leikmönnum minna en maður myndi kannski halda án þess að skoða málið . Alli er undrabarn sem væri líklega stór póstur hjá öllum toppliðunum og Sanchez ruglar aðeins myndinni með því að slá út Alderweireld . Tottenham liðið er engu að síður á mjög góðum aldri . Það vantar ekki reynsluna í lið Chelsea heldur og annar af þessum leikmönnum yngri en 23 ára fór til AC Milan á dögunum . Liðið er á góðum aldri en þeir eiga líka rúmlega þrjátíu unga leikmenn úti á láni . Það lítur svo ekki út fyrir að Emery sé að yngja lið Arsenal mikið með leikmannakaupum sumarsins . Spánn Aldursfordómarnir verða svo ennþá kjánalegri þegar við horfum til meginlandsins . Átta í byrjunarliði Real Madríd eru um og yfir þrítugt . Engin úr “ byrjunarliði ” þrefaldra Evrópumeistara var undir 25 ára síðasta vetur . Þetta er lið sem hefur spilað lengi saman og mögulega hafa þeir vanrækt það undanfarin ár að endurnýja hópinn en þeir sýndu heldur betur í fyrra að lengi lifir í gömlum glæðum . Samansetning Barcelona er nánast alveg eins , þeirra bestu menn eru komnir norður fyrir þrítugt og aðeins einn af þeim sextán sem spilaði mest er undir 23 ára . Það er auðvitað undrabarn og einn dýrasti leikmaður sögunnar . 29,3 og 29,2 ára meðalaldur getur samt ekki annað en verið smá áhyggjuefni og mögulega eru þarna merki um að einokun spænsku risanna sé senn á enda . England ætti að vaxa framúr Spáni á allra næstu árum , jafnvel núna í vetur . Það kom mér verulega á óvart að heilsusamlegasta byrjunarlið toppliðanna á Spáni væri A.Madríd. Ætli þar sé ekki bara besta lið Spánar í dag ? Viðurnefni Juventus er engin tilviljun virðist vera . Sú gamla vill bara old boys fótbolta og samsetning liðsins ber þess merki og hefur gert í mörg ár . Öllu má samt ofgera og 30,3 ára meðalaldur er ansi vel í lagt . Tveir elstu leikmenn liðsins síðasta vetur hafa enda yfirgefið skútuna en það er spurning hvort með þeim fari partur af sigurhefð liðsins ? Maður man varla eftir Juventus án Buffon . Napoli liðið sem veitti Juve keppni allt tímabilið virkar eins og unglingur í samanburði en meðalaldur byrjunarliðsins er samt meiri en allra ensku liðanna . Endum þetta svo á úrslitaleik HM í sumar . Það vantaði ekki leikreynsluna í lið Króata og líklega er þarna hópur sem var að toppa saman í sumar . Luka Modric 32 ára ( jafngamall Milner ) kemur líklega vel til greina sem besti leikmaður Evrópu eftir síðasta tímabil . Frakkland er auðvitað með fáránlegan hóp og einn efnilegasta hóp sögunnar . Pogba er aðeins 25 ára og kostaði 90m síðast þegar hann skipti um lið . Mbappe og Dembéle gætu vel verið næstu Messi og Ronaldo og eru nú þegar dýrustu leikmenn í heimi . Þá erum við ekki einu sinni byrjuð að ræða menn eins og Kanté eða hina leikmenn liðsins . Hvað þá hópinn hjá Frökkum sem ekki komst í liðið , sá hópur færi líklega líka langt á HM . Þessi lauslega fyrirferð yfir bestu lið síðasta tímabils sýna okkur að 32 ára er engin aldur í dag . Hvað þá 29 - 31 árs . Ég man að það kom dómari í prodcast hjá ykkur og hann efaðist um gæði Liverpool einmitt vegna þess hvað Milner væri gamall . Hann efaðist samt ekki um gæði Man City eða gæði annara erkifjenda , þó liðin væru með fleirri leikmenn sem voru að nálgast “ grafarbakkann ” sem voru að spila stór hlutverk þar . Annars einkennist fótboltagagnríni oft af ottalegu rugli . Annað hvort er liðið of gamalt eða skortir reynslu ef illa gengur . Það er allt tínt til , sama hversu sanngjörn eða ósanngjörn gagnrínin er . Þessir strákar í dag fara held ég margfallt betur með sig en forverar þeirra . Klopp sagði í einu viðtali t.d. spurður út í drykkju leikmanna sinna , að yrði liðinu boðið upp á bjór , þá þyrfti hann að sporðrenna öllum bjórnum því engin af þeim drykki né reykti , svo hann vissi best . 32 ja ára er , miðað við Milner , bara eðal aldur . Hleipur úr sér lungun í öllum leikjum og blæs varla úr nös . Er frábær leikmaður , sem miðlar örugglega reynslu sinni til þeirra yngri . Við erum heppnir að hafa svona strák í okkar liði . Nú er verið að tala um að De Bruyne verði frá í allt að 3 mánuði vegna meiðsla á hné . Þetta gæti sett stórt skarð í besta lið Englands . Ég efast um að þeir endurtaki árangur síðasta tímabils þegar þeir missa út sinn besta mann en vissulega hafa þeir nóg af gæðum sem koma inn í staðinn en það er klárt mál að þeir eru ekki sterkari fyrir vikið . Eigandi Napoli er greinilega mjög skrautlegur karakter . Nú heldur hann því fram að Roma og Liverpool sé með sömu eigendur . Það er svo sem skemmtileg samsæriskenning . En með fullri virðingu fyrir Napoli og þeirra fjárstyrk og gæðum . Myndu þeir í alvörunni hafa efni á því að kaupa markvörð á 65 m punda ? Eigandi Napoli segist hafa boðið 60 m punda í hann . Ef svo er , þá hefur margt breyst síðan 2017 því þegar Napoli og Man City mættus í meistaradeildinni . Í blaðagrein sem ég fann um viðreignir liðana stendur . Keven De bruyne kostar svipað og allt byrjunarlið Napoli og allt í einu þykist eigandinn að hafa boðið fúlgu fjárs í markmann en ekki í gæði annarsstaðar á vellinum ? Ég leyfi mér að efast og skil vel að Sarri hafi látið sig gufa upp og tekið besta leikmann liðsins með sér . Annars eru skrautfuglar í miklum metum hjá mér . Vincent Tan , eigandi Cardiff og þessi gaur ættu að halda tertuboð saman . Gæti vel trúað að þeir ættu vel saman . Tek undir hvert orð í þessari grein . Furðuleg umræða síðustu ár með aldur Milner . Hann er einu ári yngri en Ronaldo og hugsar greinilega gríðarlega vel um sig . Því ætti ekkert að koma á óvart að sjá hann á top-level næstu 2 - 3 árin . Vonandi þá þann tíma á miðjunni hjá Liverpool enda erfitt að finna annan eins atvinnumann . Það er frábært að hafa mann eins og hann í 16 manna hópi Liverpool og ég efa ekki að byrjunarliðsleikirnir verði 25 - 30 í vetur . Veit ekki afhverju þú segir brunaútsölu . Að fá einhvern pening fyrir 32 ára gamlan backup miðvörð er eiginlega bara allt í lagi . Hefði samt alveg viljiað hafa hann út tímabilið , segi það ekki . Greinilega treystir Klopp ungu strákunum sem og Fabinho mögulega til að covera CB stöðuna . Það er bara fínt að fá 2 millur fyrir Klavan . Hann náði aldrei að vera í Liverpool klassa fannst mér , skilaði því sem hann gat og bætti kannski samkeppni í byrjunarliði en kom inn og gerði sitt besta í meiðslum varnarmanna okkar . Vonandi gengur honum vel hjá nýjum klúbb og það ber að þakka honum fyrir sitt framlag til LFC . Annars finnst mér eins og Milner sé 10 árum yngri en Ragnar miðað við vinnuframlag og frammistöðu hans síðasta leiktímabil og í byrjun þessa tímabils . Milner er leikmaður sem ég hef mjög oft vanmetið , en þurft síðan að éta það ofan í mig , sem betur fer . Fínasta umræða og sannarlega mjög þörf . Hvort menn eru í liðinu eða ekki snýst bara alls ekki um aldur , heldur getu . Greinarhöfundur , ég er að heyra þetta í fyrsta skipti , eða lesa réttara sagt , að Milner hafi verið lofað því hlutverki að leysa Gerrard af á miðjunni . Hverjum hefði dottið það í hug að fá mann sem er bara allt öðru vísi heldur en Gerrard og lengstum hefur bara alls ekki spilað á sama stað á vellinum . En af því slepptu þá vex Milner bara í áliti hjá mér og er einmitt týpan sem þarf að vera í hverju liði , duglegur , ákafur , ósérhlífinn , fjölhæfur og nokkuð naskur þegar kemur að því að leggja upp mörk . Ekki ósvipað og Dirk Kuyt sem var sívinnandi . Held að liðið sé jafnvel betra með hann innanborðs þó einhver meiri tæknitöll séu að kalla á byrjunarliðssæti . Finnst líka alltaf hálf asnalegt , á tímabili með allt að 60 leikjum ( + landsleikjum fyrir landsliðsmenn ) , að tala um 11 manna byrjunarlið . Miklu nær er að tala um 14 - 16 manna kjarna sem spilar megnið af leikjunum og dreifir þannig álaginu .